text: गृह मंत्री राजनाथ सिंह ने संसद के बाहर कहा, ‘‘ मैं सभी, सभी राजनीतिक दलों से अपील करता हूं कि ऐसी हरकतों में शामिल किसी भी व्यक्ति से कड़ाई से निबटा जाए. ऐसी घटनाएं कभी सहीनहीं ठहरायी जा सकतीं.’’ भाजपा अध्यक्ष अमित शाह ने ऐसी घटनाओं को दुर्भाग्यपूर्ण करार दिया और कहा कि ऐसी हरकत में शामिल किसी भी पार्टी कार्यकर्ता को कड़ी कार्रवाई का सामना करना पड़ेगा. उन्होंने ट्वीट कर तोड़फोड की घटनाओं से पार्टी को दूर रखा और कहा कि उनकी पार्टी विचारों की विविधता में विश्वास करती है और मानती है कि भारत में विचारधाराएं सह अस्तित्व में रह सकती हैं.